钦定古今图书集成/明伦汇编/氏族典/第398卷 > 李三才
## 钦定古今图书集成/明伦汇编/氏族典/第398卷 > 李三才

按《明外史李三才传》：“三才字道辅，顺天通州人。万历
二年进士。授户部主事，历郎中，与南乐魏允贞、长垣
李化龙以经济相期。许允贞言事忤执政，抗疏直之，
坐谪东昌推官，再迁南京礼部郎中，名籍甚。迁山东
佥事，又迁河南参议，进副使，两督山东、山西学政，擢
南京通政参议，召为大理少卿。二十七年，以右佥都”
御史总督漕运，巡抚凤阳诸府。时矿税使四出，三才
再疏陈矿税之害，不报。遂引疾求去，许之。连疏请代。
会侍郎谢杰督储，请留，乃命三才供事。俟代者屡加
至户部尚书。官愈显，名愈盛。都御史缺，需次内召。由
是忌者日众，谤议纷然。三才亦力请罢，不得命，遂自
引去。四十二年，御史刘光复劾其“盗皇木，营建私第，
且言‘三才遥执相权，意所欲用，铨部辄为推举’”，遂落
职为民。天启三年起南京户部尚书，未上卒